### Resume

I henhold til § 11 i vedtægterne for Vejle Erhvervshavn skal der udarbejdes et regnskab, som er i overensstemmelse med reglerne og principperne i årsregnskabsloven. Fra EU stilles der krav om transparens i havneverdenen for at sikre, at der ikke er statstilskud og dermed konkurrenceforvridende penge, som havnene kan bruge til at konkurrere med de private operatører (kranservice, stevedoring mv). På denne baggrund er der udarbejdet TEN-T-regnskab 2021 til opbevaring på havnekontoret (underskrevet) af hensyn til eventuel EU-kontrol.

### Sagsfremstilling

Havnebestyrelsen for Vejle Erhvervshavn har med dagsordenen modtaget Årsrapport 2021 inkl. ledelsesberetning samt revisionsprotokol og forsikringserklæring med henblik på gennemgang og vedtagelse på bestyrelsesmødet den 3. juni 2022.

Efter godkendelse sendes regnskabet til Byrådets godkendelse.

Havnebestyrelsen for Vejle Erhvervshavn har med dagsordenen desuden modtaget TENT-T-regnskab med henblik på gennemgang og vedtagelse på bestyrelsesmødet den 3. juni 2022.

Europa-Parlamentets og Rådets forordning (EU) 2017/352 af 15. februar 2017 omhandler opstilling af rammer for levering af havnetjenester og fælles regler om finansiel gennemsigtighed for havne (herefter ”Forordningen”).

I henhold til Forordningens artikel 11, stk. 1, skal de finansielle forbindelser mellem de offentlige myndigheder og en havnemyndighed, der modtager offentlige midler, afspejles på en gennemsigtig måde i havnemyndighedens regnskabssystem.

I henhold til Forordningens artikel 11, stk. 2, skal havnen endvidere holde regnskaberne for den offentligt finansierede havnetjeneste eller oprensning adskilt fra regnskaberne for sine øvrige aktiviteter.

Forordningen indeholder ikke krav om, at de særlige oplysninger anført i Forordningens artikel 11 skal indarbejdes i havnens årsregnskab eller i øvrigt skal offentliggøres. På denne baggrund blev det på havnebestyrelsesmøde den 14. maj 2020 besluttet, at de særlige oplysninger indarbejdes i et internt notat (TENT-T-regnskab), som hvert år behandles på det bestyrelsesmøde, hvor årsregnskabet behandles. Notatet foreligger herefter hos havnen, hvis der skulle komme en henvendelse fra den relevante myndighed, jf. Forordningens artikel 11, stk. 5.

### Historik

Signe Berg indstiller, 3. juni 2022, pkt. 15:

at Årsrapport 2021 inkl. revisionsprotokol, ledelsesberetning og forsikringserklæring godkendes og fremsendes til Byrådet for endelig godkendelse og

at "Notat om særlige oplysninger afledt af artikel 11 i EU-forordning 2017/352 om levering af havnetjenester og finansiel gennemsigtighed for havne for 2020" (TEN-T-regnskab) efter gennemgang accepteres og underskrives af bestyrelsens medlemmer med henblik på opbevaring på havnekontoret i tilfælde af EU-kontrol.

Beslutning fra Havnebestyrelsen, 3. juni 2022, pkt. 15:

Årsrapport 2021 inkl. revisionsprotokol, ledelsesberetning og forsikringserklæring er godkendt og fremsendes til Byrådet til endelig godkendelse.

Notat om særlige oplysninger afledt af artikel 11 i EU-forordningen 2017/352 om levering af havnetjenester og finansiel gennemsigtighed for havne 2020" er accepteret og underskrevet.

### Havnebestyrelsen indstiller,

|  |  |
| --- | --- |
| at | årsrapport 2021 inkl. revisionsprotokol, ledelsesberetning og forsikringserklæring godkendes af Byrådet. |

### Beslutning

Godkendt.

Fraværende:

Øystein Berg, i stedet mødet Jørgen Bertelsen

Robin Dam.